<b>תשובה </b>זה שאמרתם משום היכר ציר הוא מי תליא הא בהא וכי דרשיתו סמוכין בתלמוד הלא תדעו שעיקר המצוה לא תלה אותה אלא בשער שנאמר על מזוזות ביתך ובשעריך וכי בשני מקומות מניחין על המזוזה ועל השער אלא כך אמר על מזוזות ביתך ועל מזוזות שעריך וכן אמרו רז''ל אחד שערי בתים ואחד שערי חצרות וכו' ולא אמרו פתחי בתים שכל פתח שאין לו דלתות פתח מקרי שער לא מקרי וכן מוכח בריש עירובין ולא נסתפק דבר זה לחכם מעולם שאין החיוב תלוי אלא בשער כפשטיה דקרא וריש גלותא שאמר לרב נחמן לקבוע לו מזוזה על הפתח שלא היו לה דלתות לאו למימרא שהיה סבור שחיוב מזוזה על הפתח בלבד אלא כיון שהעמיד המזוזות אמר לרב נחמן להניח המזוזה של כתב על המזוזה של פתח ואחר כך יעמדו דלתות ומדברי רב נחמן נלמד דבר זה שהרי אמת לו תלי דשי ברישא ולא אמר לו תלי ציר ברישא כלומר אעפ''י שהכתיבה על המזוזה היא מונחת אין מניחין אותה עד שמעמידין הדלתות שאין החיוב אלא במזוזת השער כמו שבארנו ולא במזוזה בעלמא: משה:
(אמ"ת עיין בה' מזוזה פ''ו ה' א' ומרן הכ"מ לא הביאה וראיתי במגדל עוז הביאה על מה שהשיג הראב"ד ז"ל):